Uzvaras bulvāris (Rīga)
Šis raksts ir par ielu Rīgā. Par citām jēdziena Uzvaras bulvāris nozīmēm skatīt nozīmju atdalīšanas lapu. Uzvaras bulvāris ir maģistrālā Rīgas iela, Zemgales priekšpilsētas administratīvā rajona Torņakalna un Kurzemes administratīvā rajona Āgenskalna apkaimēs. Uzvaras bulvāris sākas uzreiz aiz Akmens tilta beigām Pārdaugavas pusē un beidzas krustojumā ar Ojāra Vācieša ielu. Uzvaras bulvāra kopējais garums ir 1024 metri un tas sastāv no 4 atdalītām braukšanas joslām. Tām pa vidu ir tramvaja sliedes.